
KIRKENYT 


Stavskonferencen 
i  Århus  Stav 
den  8*  september  1996 


Ældste  Cecil  O.  Samuelson,  fra  De  Halv' 
fjerds  og  områdepræsident  for  det  Nord- 
europæiske Område,  præsiderede  ved 
denne  konference,  hvor  Carsten  Larsen 
efter  9.  års  tjeneste  som  stavspræsident  blev 
afløst  og  bror  Erik  Ryttersgård  fra  Esbjerg 
Ward  blev  kaldet  til  at  efterfølge  ham. 


Det  var  med  stor  spæn- 
ding at  medlemmerne  af 
Århus  Stav  deltog  i  efterårets 
stavskonference.  Det  rygte- 
des hurtigt  rundt  i  stavens 
afkroge,  at  der  ville  ske 
ændringer  ved  denne  konfe- 
rence. 

Ældste  Samuelson  fortal- 
te forsamlingen  ved  konfe- 
rencens første  møde  søndag 
morgen  om  den  proces,  han 
og  Stein  Petersen,  område - 
autoritet,  samt  stavens 
ledende  brødre  havde  været 
igennem. 

-  1  går,  da  vi  begyndte 
vores  dag,  var  der  en  blå 
himmel,  varme  i  luften  og  i 
vinden.  Vi  vidste,  at  vi  ville 
have  det  privilegium  at  finde 
frem  til,  hvem  Herren  ønske- 
de skulle  lede  Århus  Stav. 
sagde  ældste  Samuelson. 

-  Kunne  1  tænke  jer  at 
finde  ud  af,  hvad  vi  fandt 
frem  til?  spurgte  ældste  Sa- 
muelson stavens  medlemmer. 
Så  må  I  komme  til  konferen- 
cens hovedmøde  om  nogle 
timer! 

o 

Alt  er  vel  i  Århus 

-  Jeg  er  glad  for,  at  jeg  kan 
rapportere  til  præsident  Hin- 
ckley,  at  alt  er  vel  i  Århus 
Stav,  sagde  ældste  Samu- 
elson. 


-  Vi  har  hørt  meget  om 
præsident  Hinckleys  udfor- 
dring til  de  danske  medlem- 
mer af  Kirken,  sagde  ældste 
Samuelson.  Vi  må  arbejde 
sammen.  Hvis  missionærerne 
prøver  at  gøre  arbejdet  alene, 
så  vil  det  ikke  lykkes,  og  hvis 
medlemmerne  prøver  at  gøre 
arbejdet  alene,  så  vil  det  sik- 
kert heller  ikke  lykkes.  Vi  er 
nødt  til  at  samarbejde. 

Ældste  Samuelson  opfor- 
drede medlemmerne  af 
Århus  Stav  til  at  efterleve  tre 
enkle  principper.  Han  love- 
de, at  disse  tre  små  enkle 
ting  ville  gøre  alle  andre  ting 
lettere. 

-  1  vil  blive  overrasket, 
når  jeg  fortæller  jer  hvad  det 
er,  sagde  ældste  Samuelson. 

1.  Deltag  i  nadvermøder- 
ne og  tag  nadveren  alvorligt. 

-  Det,  at  tage  nadveren, 
er  ikke  bare  noget,  der  hur- 
tigt skal  overstås,  så  vi  kan 
komme  videre  med  mødet  og 
lytte  til  talere. 

Ældste  Samuelson  opfor- 
drede stavens  medlemmer  til 
at  lytte  til  nadverbønnerne, 
som  findes  i  Mormons  Bog 
og  Lære  &  Pagter. 

-  Jeg  opfordrer  jer  til  at 
reflektere  over,  hvad  det  er 
disse  bønner  indeholder,  sag- 
de han. 


Ældste  Samuelson 
fortalte,  at  præsident 
Hinckley  fra  tid  til 
anden  får  breve  både 
fra  medlemmer  af 
Kirken  såvel  som  fra 
ikke -medlemmer,  der 
undrer  sig  over,  at 
Frelserens  navn  næv- 
nes så  sjældent  i 
vores  kirke. 

Netop  nadveren, 
som  er  det  centrale  i 
vores  gudstjeneste, 
handler  om  Frelseren 
og  de  pagter,  vi  forny- 
er med  ham,  forklare- 
de ældste  Samuelson. 

2.  Tiende  og  offerydelser. 

-  Mange  af  jer  har  udfor- 
dringer og  vanskeligheder  i 
pengesager,  sagde  ældste 
Samuelson.  1  kan  ikke  gøre 
alt  det,  I  gerne  vil. 

Men  hvis  nogen  af  jer  er 
bekymrede  over  at  betale 
tiende  og  offerydelser,  så 
beder  vi  jer  om  at  være  trofa- 
ste. I  vil  ikke  blive  rige,  men 
I  vil  have  nok,  og  Herren  vil 
velsigne  jer  med  mere,  som  I 
kan  velsigne  andre  med. 

3.  Tag  til  Herrens  tempel. 
Præsident  Samuelson 

roste  Kirkens  medlemmer  i 
Danmark  for  at  være  et  tem- 
pelbesøgende  folk. 

-  Mange  af  jer  arbejder 
meget  mere  trofast  end  man- 
ge medlemmer,  der  bor  tæt 
på  et  tempel,  sagde  Samu- 
elson, men  det  er  nødven- 
digt, at  vi  gør  mere. 

Præsident  Hinckley  vil 
ikke  diktere  hvor  ofte  I  skal 
besøge  templet,  men  ligegyl- 
digt hvor  tit  I  tager  i  templet, 
er  det  vigtigt  altid  at  have  en 
gyldig  tempelanbefaling. 


Mormons  Bog 
hvert  fjerde  år 

Områdeautoritet  Stein 
Petersen  holdt  en  gribende 
tale,  da  han  delagtiggjorde 
tilhørerne  i  nogle  af  de  begi- 
venheder, der  var  sket  i  hans 
liv  i  de  4  år,  der  var  gået 
siden  vi  sidst  havde  studeret 
Mormons  Bog  i  Søndagssko- 
len. 

-  For  nyligt,  mens  jeg  sad 
og  læste  i  Mormons  Bog,  sad 
jeg  og  tænkte  over  nogle  af 
de  ting,  der  var  sket  i  mit  liv  i 
de  sidste  fire  år. 

•  Jeg  havde  mistet  mit 
job  2  gange. 

•  Mistet  min  far  og  et  svi- 
gerbarn. 

•  3  af  mine  børn  var  ble- 
vet gift. 

•  Så  havde  jeg  mistet  et 
barnebarn. 

•  Min  kone  fik  kræft. 

•  Jeg  blev  afløst  som 
stavspræsident. 

•  Jeg  blev  kaldet  som 
områdeautoritet. 

-  Når  jeg  denne  gang 
læste  Mormons  Bog  som  for- 

Carsten  Larsen  udfører  sin  sidste  gerning  som  præsident  for  Århus 
Stav.  (FOTO:  TD) 


beredelse  til  min  søndags- 
skoleklasse, så  læste  jeg  den  i 
et  helt  andet  lys,  fortalte  bror 
Petersen,  der  fremhævede  2 
særlige  eksempler  fra  Mor- 
mons Bog,  som  hans  livserfa- 
ringer havde  fået  ham  til  at 
se  i  et  nyt  lys. 

Det  første  var  Moroni, 
der  siger  til  sin  søn:  »Jeg 
husker  dig  altid  i  mine  bøn- 
ner«. 


-  Det  var  første  gang,  jeg  så- 
dan rigtig  forstod  en  fars  kær- 
lighed til  sin  søn,  fortalte  Stein 
Petersen  og  tilføjede,  at  det  var 
som  at  få  et  glimt  af  vor  him- 
melske Faders  kærlighed  til  os. 

Det  andet  eksempel  var 
Moroni,  der  belærer  om,  at 
små  børn  ikke  er  i  stand  til  at 
begå  synd. 

-  Jeg  tænkte  på  min  lille 
sønnesøn. 


Mormons  Bog  fortæller 
os,  hvad  vi  kan  gøre  for  at 
forandre  vores  liv,  sluttede 
bror  Petersen. 

Carsten  Larsen  takker 
for  venskab  og  velvilje 

-  Disse  sidste  9  år  er  gået 
utroligt  stærkt,  sagde  den 
netop  afløste  stavspræsident. 

-  Det  har  været  9  år  med 
personlige  oplevelser  og  også 
personlige  vidnesbyrd  om 
Jesus  Kristus.  Og  vidnesbyrd 
om  jer,  mine  meddisciple  i 
Kristus. 

I  sin  tale  citerede  Carsten 
Larsen  medlemmer  fra  Århus 
Stav,  der  på  forskellig  vis 
havde  udtrykt  deres  tro. 

Hustruen,  der  står  over 
for  sin  mands  store  nye  kal- 
delse og  spørger:  Har  vi 
noget  valg?  og  så  helhjertet 
støtter  ham. 

En  søn  der  blev  velsignet 
af  sin  far  på  grund  af  store 
smerter;  Far  Gud  har  taget 
smerten  væk  fra  mit  øre  i 
nat. 

Hustruen,  hvis  mand 
kvæstet  lå  for  døden.  Læger- 
ne kom  ind  i  værelset  og 
spurgte,  om  de  skulle  tilkalde 
præster: 

Nej,  de  tre,  der  står  her  er 
alle  sammen  præster. 

Synderen  der  angrende 
spørger:  Har  jeg  noget  håb? 

-  For  et  halvt  år  siden 
stod  jeg  ved  en  brors  syge- 
seng få  dage  før  han  gik  bort. 
»Er  du  parat?«  spurgte  jeg 
ham.  Han  svarede:  »Det 
håber  jeg«. 

-  Alle  disse  situationer  er 
for  mig  en  demonstration  af 
tro  på  Gud  og  på  hans  Søn, 


Jesus  Kristus,  sagde  Carsten 
Larsen. 

-  Erfaringer  er  årsagen  til, 
at  vi  kom  her  på  jorden  og 
erfaring  smager  godt  i  min 
mund.  Mine  erfaringer  har 
været  af  den  søde  karakter. 

Efter  mange  års  tro  tjene- 
ste og  mange  stærke  vidnes- 
byrd sluttede  præsident  Lar- 
sen sin  tjeneste  som  stavs- 
præsident  med  dette  vidnes- 
byrd til  medlemmerne  af 
Århus  Stav: 

»Jeg  beder  til,  at  vi  må 
være  et  tilbedende  folk.  At 
vi  må  tro  på  Gud,  på  hans 
Søn,  Jesus  Kristus. 

Jeg  beder  til  at  vi  må  tro 
på  Kristus,  at  han  var  der, 
som  skriften  beretter  han  var. 

Han  tog  alverdens  synd 
på  sig  -  jeg  kan  ikke  forklare 
jer  det,  men  sådan  føler  jeg 
det. 

Jeg  tror,  han  døde  på  kor- 
set -  at  han  virkelig  blev  den 
første  til  at  opstå  på  tredjeda- 
gen. Han  underviste  også 
nephiterne. 

Joseph  Smith  er  gengivel- 
sens profet  -  han  så  Gud 
Faderen  og  Jesus,  og  han  fik 
ordre  til  at  gøre  det,  som  vi  i 
dag  er  samlet  omkring. 

Jeg  tror  på,  at  Mormons 
Bog  er  bragt  fra  himlen  af  en 
engel.  Joseph  Smith  fik  over- 
draget nøglerne  til  at  organi- 
sere Jesu  Kristi  Kirke  af  Peter, 
Jakob  og  Johannes. 

Jeg  tror  på  at  Gordon  B. 
Hinckley  er  Herrens  profet  i 
dag. 

Tak  for  jeres  imødekom- 
menhed, velvilje  og  jeres 
venskab. 

SP 


Præsident  og  søster  Andersen  nyder  pausen  sammen  med  fuldtids-  Ældste  Samuelsen  bruger  pausen  til  at  hilse  på  stavens  medlemmer, 

missionærerne.  her  bror  og  søster  llskovv  Nielsen.  (FOTO:  TD) 

Hjælpeforeningsmødet 
den  28.  september  1996  i 
Tabernaklet  centrerede  sig 
om:  Tro,  håb  og  kærlighed 


Hjælpeforeningens  præsidentinde,  Elaine  L.  Jack,  i  midten,  med 
rådgiverne  Chieko  N.  Okazaki,  til  venstre,  og  Aileen  H.  Clyde,  for- 
an Hjælpeforeningens  bygning.  De  Leis  presidentskabet  bærer  om 
halsen,  var  en  gave  fra  søstre  på  Kaui,  Hawaii.    (FOTO:  Garry  Bryant) 


Kærlighed: 

»Kærlighed  er  hjertets  arbej- 
de,« sagde  præsidentinde 
Elaine  L.  Jack  fra  Hjælpefor- 
eningen ved  kvindemødet 
den  28.  september  1996  i 
Tabernaklet. 

Præsidentinde  Jack  sagde: 
»Hjertet  er  nøglen  til  vores 
indflydelse,  for  det  tæller  og 
måler  enhver  venlighed, 
enhver  indsats,  hver  gang  vi 
opløfter,  priser,  belærer  eller 
opmuntrer  hinanden.  Jeg  har 
lært,  at  Hjælpeforeningens 
kvinders  hjerter  er  fulde  af 
kærlighed.  Jeg  har  set  eksem- 
pler i  hver  gren,  hvert  ward 
og  hver  stav,  som  jeg  har 
besøgt,  og  jeg  har  hørt  om 
denne  Kirkes  kvinders  god- 
hed i  breve,  som  bærer  vid- 
nesbyrd om,  at  'kærligheden 
ophører  aldrig.' 

»Når  vi  giver  af  vores  tid, 
vores  energi,  vores  engage- 
ment, vores  vidnesbyrd  til 
andre,  giver  vi  af  os  selv.  Vi 
deler  immaterielle  ting,  som 
ikke  er  lette  at  give  fysisk, 
men  som  let  bundfældes  i 
hjertet.  Det  er  det  samme 
med  venlighed.  Intet  vil 
bringe  Herrens  Ånd  til  jeres 
møder,  jeres  hjem  og  jeres 
personlige  forbindelser  hurti- 
gere end  ved  at  vise  venlig- 
hed,« sagde  præsidentinde 
Jack. 

»Mildhed  bør  stå  øverst 
på  alles  liste  over  ting,  de 
skal  gøre.  Skriv  det  ned  hver 
dag:  'Vær  mild.'  Mildhed 
kommer  i  mange  forskellige 
afskygninger.  Vær  betænk- 
som over  for  dine  naboer. 


Vær  tålmodig  i  en  menneske- 
vrimmel. Vær  hensynsfuld 
over  for  dine  børn  og  din 
mand.  Vær  ærlig  over  for 
dine  søstre.  Stol  på  dem,  og 
de  vil  stole  på  dig.  Gå  ud,  og 
bring  dem  ind  i  denne  stor- 
slåede kreds  af  søstre,  som  vi 
kalder  Hjælpeforeningen. 
Når  vi  øger  vores  mildhed, 
føjer  vi  kærlighed  til  vores 
forråd,  og  vi  bliver  styrket«, 
sluttede  præsidentinde  Jack. 

Håb: 

»Livets  kræfter  er  altid  stær- 
kere end  døden,«  sagde  Chi- 
eko N.  Okazaki,  førsterådgi- 
ver i  Hjælpeforeningens 
præsidentskab. 

»Håbets  kilder  er  selve 
livets  kilder.  Det  er  derfor, 
håbet  varer  ved,  selv  når  er- 
faring, fornuft  og  viden  siger, 
at  der  ingen  grund  er  til  at 
håbe,«  sagde  søster  Okazaki. 


»Håb  er  i  høj  grad  ...  en 
dyd  til  alle  tider  og  i  al  mod- 
gang, hvad  enten  problemet 
er  en  storm  eller  for  meget 
godt  vejr,«  fortsatte  søster 
Okazaki. 

»Hvad  er  det  modsatte  af 
håb?  Fortvivlelse,  selvfølge- 
lig, og  fortvivlelse  kommer, 
når  vi  føler  os  ude  af  stand  til 
at  påvirke  begivenheder,  og 
når  de  ting,  der  giver  os 
mening  i  livet,  forsvinder. 
Fortvivlelse  er  en  slags  deso- 
rientering, der  er  så  dybt- 
gående, at  vi  mister  kontak- 
ten med  selve  livets  kilder,« 
sagde  søster  Okazaki. 

»Søstre,  håbets  kilder  er 
selve  livets  kilder.  Det  er  der- 
for, håbet  varer  ved,  selv  når 
erfaring,  fornuft  og  viden 
siger,  at  der  ingen  grund  er  til 
at  håbe.  Håbet  regner  ikke 
med  chancer.  Det  er  en  dob- 
beltsidig dyd  ...  At  vælge 


håbet  er  at  vælge  livet.  At 
vælge  håbet  er  at  vælge 
kærlighed.« 

»På  grund  af  vor  Frelsers 
sejr  kan  vi  også  sejre  ...  vi 
kan  bogstaveligt  talt  ikke 
fortvivle  -  medmindre  vi 
vælger  at  gøre  det.  Men  fordi 
vi  er  underkastet  døden,  er 
døden  filtret  sammen  med 
livet.  Vi  kan  vælge  at  nære 
mørket  og  døden  i  vores  liv, 
eller  vi  kan  vælge  at  nære 
håbets  lys  i  vores  liv  ...  Lege- 
mets død  er  intet  -  for  Kristi 
opstandelse  garanterer  vores 
egen  opstandelse  -  men  han 
kan  ikke  redde  os  fra  åndelig 
død,  medmindre  vi  vælger  at 
alliere  os  med  ham,  med 
hans  håb,  med  det  uudsluk- 
kelige og  ubetvingelige  liv, 
som  er  hans. 

Men  søstre,  jeg  vidner 
om,  at  livets  kræfter  altid  er 
stærkere  end  dødens  kræfter. 
Hvis  vi  vælger,  hvis  vi  blot 
ønsker  at  vælge,  hvis  vi  blot 
håber  på  at  ønske  at  vælge, 
sætter  vi  stærke  kræfter  i 
gang  for  livet,  som  er  styret 
af  Jesus  Kristus  selv.  Han  rea- 
gerer på  de  sarte  gribetråde 
af  forkrøblede  liv  med  den 
styrke  og  energi,  som  vil 
bringe  dem  til  at  blomstre. 
Lyt  til  disse  løfter  om  kærlig- 
hed og  længselsfuldt  ønske 
for  os.  Føl  det  håb,  de  bringer 
om,  at  sammen  med  ham 
kan  vi  overvinde  verden, « 
sluttede  søster  Okazaki. 

Tro: 

»Tro  er  kraften  i  os  og  giver 
os  evnen  til  at  handle,«  sag- 

de  Aileen  H.  Clyde,  anden- 
rådgiver  i  Hjælpeforeningens 
præsidentskab. 

»Vi  er  omgivet  af  beviser 
om  løftet  i  skriften  om,  at 
retfærdighed  og  sandhed  fin- 
des på  jorden,  og  at  Kristus 
er  kommet  for  at  gøre  det  for 


os,  som  vi  ikke  selv  kan 
gøre,«  fortsatte  søster  Clyde. 

»Vi  har  en  viden,  som 
mange  andre  ikke  har;  derfor 
minder  vi  os  selv  om,  at 
vores  arbejde  ikke  er  viet  til 
ligegyldighed  eller  morskab 
...  Vi  søger  at  vinde  urokke- 


lighed og  mod  til  at  handle 
ifølge  vores  tilkæmpede 
overbevisninger, «  sagde 
søster  Clyde. 

»Vi  er  alle  blevet  velsignet 
med  de  sandheder,  vi  føler, 
når  vi  synger  »Jeg  er  Guds 
kære  barn«,  men  vi  bør 


huske  i  vores  hjerte,  at  vores 
erfaringer  her  kræver,  at  vi 
også  er  Guds  voksne  børn,« 
sagde  søster  Clyde. 

»Guds  Søns  forsoning  sik- 
rer os  for  en  høj  pris  evigt  liv 
på  grund  af  hans  kærlighed,« 
sluttede  søster  Clyde. 


Præsident  Hinckley  om 
kvinders  rolle  og  ånd 


Præsident  Gordon 
B.  Hinckley  talte 
ved  oktober- 
konference  1996 
søndag  morgen  til 
Kirkens  kvinder. 

Han  bemærkede  deres 
guddommelige  rolle  og 
de  prøvelser,  som  ofte  ledsa- 
ger denne  rolle. 

»Jeg  ikke  kender  nogen 
anden  organisation  i  hele 
verden,  som  giver  kvinder  så 
mange  muligheder  for  udvik- 
ling, for  samvær  med  andre, 
for  opnåelse  af  meget  godt  og 
for  at  besidde  positioner  som 
ledere  med  ansvar,«  sagde 
præsident  Hinckley. 


»Der  er  styrke  og  store 
evner  hos  denne  kirkes  kvin- 
der. Der  er  lederskab  og  sty- 
ring, en  vis  uafhængig  ånd, 
og  dog  stadig  stor  tilfredshed 
ved  at  være  en  del  af  dette, 
Herrens  rige,  og  ved  at  arbej- 
de hånd  i  hånd  med  præste- 
dømmet for  at  føre  værket 
fremad,«  sagde  præsident 
Hinckley. 

Præsident  Hinckley 
omtalte  kvindens  guddom- 
melige rolle  i  familien  og  den 
gode  situation,  som  mange 
kvinder  befinder  sig  i,  som 
opdrager  deres  børn  sammen 
med  kærlige  ægtemænd, 
men  lagde  ligeledes  vægt  på 
de  bekymringer,  som  kvinder 
nærer,  der  står  overfor  andre 
udfordringer  såsom  vold  i 


forholdet,  ensomhed  eller  at 
skulle  opdrage  børnene  ale- 
ne. 

»Jeg  beklager,  at  der  er 
nogle  mænd,  som  ikke  fortje- 
ner deres  hustrus  og  børns 
kærlighed,«  sagde  præsident 
Hinckley  og  talte  irettesæt- 
tende til  mænd,  som  er  vol- 
delige og  kaldte  dem  til 
omvendelse. 

»Sikken  forfærdelig  pris 
du  betaler  for  din  vrede,« 
sagde  han  til  disse  mænd,  og 
rådede  dem  til  at  disciplinere 
sig  selv,  kontrollere  deres 
temperament  og  hede  om  til- 
givelse fra  Herren,  deres 
hustruer  og  børn. 

Til  Kirkens  enlige  med- 
lemmer sagde  han:  »Opgiv 
ikke  håbet.  Og  hold  ikke  op 
med  at  forsøge.  Men  hold  op 
med  at  være  besat  af  tanken.« 

Præsident  Hinckley  sag- 
de, at  de  enlige  voksne  ville 
få  det  bedre,  hvis  de  vil 
glemme,  at  de  er  enlige,  og 
involverer  sig  aktivt. 

»Jeg  tror,  at  for  de  fleste 
af  os  er  arbejde  den  bedste 
medicin  mod  ensomhed. 
Arbejde  ved  at  tjene  andre. 
Jeg  forsøger  ikke  at  bagatelli- 
sere jeres  problemer,  men  jeg 
tøver  ikke  med  at  sige,  at  der 
er  mange  andre,  hvis  proble- 
mer er  mere  alvorlige  end 
jeres,«  sagde  præsident  Hin- 
ckley. 

Kirken  har  en  stor  forplig- 
telse over  for  kvinder,  som 
»har  mistet  deres  mand,  hvor 
han  har  forladt  dem,  ved 


skilsmisse  eller  på  grund  af 
dødsfald,«  sagde  han. 

Præsident  Hinckley  læste 
et  brev  fra  en  enlig  mor,  som 
fandt  støtte  i  Kirken,  og 
fremhævede,  at  brevet  sagde 
meget  om  den  måde,  hvorpå 
Kirken  fungerer. 

»Jeg  håber,  at  enhver 
kvinde,  som  finder  sig  i  en 
sådan  situation,  som  denne 
kvinde  lever  i,  bliver  tilsva- 
rende velsignet  med  en  for- 
stående og  hjælpsom  biskop, 
med  en  hjælpeforenings- 
præsidentinde,  som  ved, 
hvordan  hun  skal  hjælpe 
hende,  med  hjemmelærere, 
som  ved,  hvad  deres  pligt  er, 
og  hvordan  de  skal  udføre 
den,  samt  med  en  hær  af 
wardsmedlemmer,  som  er 
hjælpsomme  uden  at  være 
påtrængende,«  sagde  han. 

Til  de  ældre  kvinder  sag- 
de præsident  Hinckley,  at 
selv  om  de  stadig  står  over 
for  udfordringer,  så  lyser 
deres  ansigt  af  en  smuk  fred 
og  visdom. 

»De  dårlige  minder  fra 
fortiden  er  stort  set  glemt, 
mens  de  gode  minder  vender 
tilbage  og  beriger  livet  på  en 
sød  og  tilfredsstillende 
måde,«  sagde  han. 

Præsident  Hinckley 
afsluttede  med  at  sige:  »Jeg 
bærer  vidnesbyrd  for  hele 
verden  om  jeres  værdi,  jeres 
ynde  og  godhed,  jeres  usæd- 
vanlige evner  og  store  bidrag, 
og  jeg  nedkalder  Himlens 
velsignelser  over  jer  ...« 

Søster  Eva  Holmegård  underviste  primarybømene  ude  i  det  grønne. 


(FOTO:  Nysom) 


Sommernadvermøde 

Har  du  somme  tider  siddet  under  nadvermøderne  og  drømt  dig  ud  til  stranden?  Denne 
varme,  sidste  del  af  sommeren  fik  os  i  Skive  Gren  til  at  gøre  noget  ved  det! 


Søndag  den  15.  august 
henlagde  vi  møderne  til 
»Hagensborg«,  en  spejder- 


hytte ved  Skive  Fjord.  På 
forunderlig  vis  lykkedes  det 
os  alle  at  finde  hytten,  som 


Søster  Helle  ]ohansen  og  bror  Bjarne  Bæk  nyder  udsigten  i  en 
pause.  (FOTO:  Nysom) 


ellers  ligger  godt  gemt  i  sko- 
ven. 

Samme  søndag  vidste  vi, 
at  vi  ville  få  besøg  af  en  tysk 
familie  med  fire  mindre  børn, 
så  foruden  plakater  og  kort 
på  kirken,  havde  vi  anbragt 
en  enkelt  bil  foran  kirken  til 
at  følge  vore  gæster  ud  til 
hytten.  Det  lykkedes  heldig- 
vis også  at  få  fat  i  vore  tyske 
gæster  og  følge  dem  ud  til 
skoven. 

Det  var  en  dejlig  oplevel- 
se at  sidde  inde  i  hytten  med 
vinduerne  åbne  og  lytte  til 
træernes  stille  susen,  mens  vi 
holdt  vort  nadvermøde.  Og 
kiggede  vi  ud  mod  stranden, 
kunne  vi  se  den  blanke  fjord 
med  en  del  små  lystbåde, 
som  krydsede  op  for  den  ret 
stærke  blæst. 


Ånden  tilstede 

Det  var  dejligt  at  opleve,  at 
Andens  deltagelse  i  nadver- 
møderne ikke  kun  sker  i  vore 
pæne  kirkebygninger,  men 
også  i  en  ydmyg  spejderhytte. 
En  af  talerne  havde  endog 
følt  sig  inspireret  til  at  tale 
om  Guds  skaberværk,  som  vi 
alle  kunne  betragte  uden  for 
dørene. 

Det  var  en  sjov  oplevelse 
at  holde  Hjælpeforeningens 
møde  i  et  af  de  små  soverum, 
men  vores  tyske  søster  hjalp 
os  til  en  uforglemmelig  ople- 
velse, da  hun  sang  »Mer  hel- 
lighed giv  os«  for  os  på  tysk. 
Vi  erfarede,  at  selv  om  orde- 
ne er  forskellige,  er  følelserne 
ens,  og  hjertets  sprog  kunne 
sagtens  klare  den  sproglige 
barriere. 

Primary  benyttede  sig  af 
denne  chance  for  at  bruge 
strandens  materialer  og  lave- 
de fine  billeder  med  sand, 
muslinger  og  hvad  de  ellers 
kunne  finde  på  stranden.  De 
forsøgte  også  at  finde  krabber 
ved  at  sætte  pølser  på  snor, 
men  om  nogen  bed  på  kro- 
gen forlød  der  ikke  noget 
om. 

Fællesspisning  og 
nødlanding 

Efter  kirkemøderne  havde 
søstrene  Korsgård  og  Holme- 
gård forberedt  landgangsbrød 
for  os,  det  var  bare  lækkert. 
Og  det  blev  landgang  i  mere 
end  én  forstand:  da  vi 


næsten  var  færdige,  kom  en 
katamaran-båd  med  seks 
unge  mænd  i  14-års  alderen 
og  havde  brug  for  at  kunne 
gå  i  land,  mens  de  overveje- 
de deres  situation  med  en 
utæt  båd. 

Da  en  enkelt  regnbyge 
var  overstået,  gik  alle  en  tur 
gennem  skoven  langs  fjor- 
den, og  nåede  således  hen  til 
en  stejl  mark,  hvor  en  avls- 
hingst fra  det  nærliggende 
»Stald  Kima«  græssede.  Børn 
og  barnlige  sjæle  kunne  så 
klappe  den  flotte  hest,  inden 
det  atter  gik  tilbage  til  hyt- 
ten. 

Desværre  var  der  denne 
søndag  en  ret  kraftig  pålands- 


vind, som  gjorde  vandet 
grumset  og  ikke  særligt  ind- 
bydende til  sopning. 

Så  i  stedet  for  sang  vi  dej- 
lige danske  sange  i  diverse 
stole  og  til  akkompagnement 
fra  søster  Gurli  Nysom  på 
guitar,  bl.a.  »Blæsten  går 
frisk  over  Limfjordens  van- 
de«, hvad  den  så  senere 
holdt  op  med.  Drengene, 
som  var  havareret  med  kata- 
maranen, gav  i  hvert  fald  op, 
da  bådens  sejl  ikke  længere 
kunne  fyldes  af  vinden. 

På  dette  tidspunkt  havde 
de  lyttet  til  vores  fællessang 
længe,  men  endnu  en  regn- 
byge sendte  os  atter  indenfor 
i  hytten.  Vi  serverede  så  lune 


pølsebrød  for  dem,  mens  de 
ventede  på  at  blive  hentet. 
Det  faldt  absolut  i  god  jord. 

Vi  sluttede  vores  fælles- 
sang med  »Nu  flyver  mørkets 
fugle  ud«,  som  er  en  rigtig 
spejdersang  der  handler  om 
at  stå  sammen  i  last  og  brast. 
Og  det  skal  jeg  nok  sige,  at  vi 
gjorde:  aldrig  har  jeg  set  en 
hytte  blive  ordnet  så  hurtigt 
-  for  alle  tog  deres  del  af  job- 
bet. Alle  var  glade  for  en 
anderledes  søndag  og  udtryk- 
te ønske  om  at  prøve  noget 
tilsvarende  en  anden  som- 
mersøndag. 

Bodil  Christensen  er  medlem 

o 

af  Skive  Gren  i  Århus  Stav. 


Bror  Jens  Holtegård, 
Skive  Gren,  fandt  hurtigt 
den  bedste  teknik. 

(FOTO:  Nysom) 

Fra  venstre:  Ældste  Grenier-Houde,  John  Jason  Silverhird,  Frantz  Bøvring  (grenspræsident  for  Rønne 
Gren)  og  ældste  Saunders.  (FOTO:  Houde) 

John  Jason  Silverbird  blev  den  22.  september  1996  døbt  i  havet  ved  Bornholm, 
mens  hele  grenen  så  til  fra  strandkanten.  Her  er  Johns  egen  beretning  om  mødet  med 
evangeliet  og  beslutningen  om  at  blive  medlem  af  Herrens  kirke. 


Det  hele  starter  med  et 
stykke  musik:  »Return 
To  Innocence«,  som  jeg 
hører  i  lokalradioen  »Born- 
holms Stemme«,  hvor  jeg 
arbejder  til  daglig.  Jeg  tager 
op  til  radioen  for  at  få  at 
vide,  hvad  dette  vidunderlige 
stykke  musik  hedder.  Her 
møder  jeg  dem,  der  spillede 
musikken  i  deres  program. 
De  præsenterer  sig  som  mis- 
sionærer, ældste  Kehr  og 
ældste  Saunders.  De  spørger, 
om  jeg  har  læst  Mormons 
Bog.  Jeg  svarer:  »Nej,  men 
jeg  kunne  godt  tænke  mig  at 
læse  den«  -  og  fluks  får  jeg 
bogen  i  hånden. 

Jeg  starter  med  at  bladre 
igennem  og  bogen  slår  op  på 


ordet  »Repentance«  (Om- 
vendelse) og  der  er  et  citat 
fra  Alma  26:22:  »Ja,  den  som 
omvender  sig  og  øver  sig  i  tro 
og  gør  gode  gerninger  og 
beder  uden  ophør,  ham  bliver 
det  forundt  at  kende  Guds 
hemmeligheder;  ja,  og  sådan- 
ne skal  det  gives  at  åbenbare 
ting,  som  aldrig  har  været 
åbenbaret,  ja,  og  sådanne 
skal  det  gives  at  bringe  man- 
ge tusinde  sjæle  til  omven- 
delse, ligesom  det  er  blevet 
os  forundt  at  bringe  disse 
vore  brødre  til  omvendelse.« 

Da  jeg  bagefter  læser 
»Profeten  Joseph  Smiths  Vid- 
nesbyrd«, føler  jeg  hans  vid- 
nesbyrd så  stærkt,  som  havde 
jeg  selv  vidnet  det.  Derfor 


ved  jeg,  at  det  er  sandt  og 
nøjagtigt  som  beskrevet  i 
Alma  26:22. 

Jeg  ved,  at  jeg  har  fundet 
den  sande  vej  og  tager  en 
hurtig  beslutning.  Jeg  vil 
være  mormon,  for  jeg  ved 
nu,  at  Mormons  Bog  er  sand, 
at  den  er  Guds  befaling  og 
jeg  ved,  at  Joseph  Smiths 
vidnesbyrd  er  sandt,  og  at 
han  er  Guds  Profet.  Hvordan 
ved  jeg  det?  Jo,  jeg  fyldes 
med  lykke  og  lys  -  det  er 
svært  at  forklare,  men  nemt 
at  opleve  -  det  er  en  overbe- 
visende tilstand,  der  får  mig 
til  at  se  alt  fra  fremtiden  af, 
og  jeg  føler  mig  uendelig  og 
ét  med  Gud  i  en  sand  åndelig 
jubel. 


Jeg  beslutter  mig  til  at  bli- 
ve døbt.  Ældste  Kehr  er  rejst 
og  ældste  Grenier-Houde 
ankommer.  Jeg  bliver  nu  for- 
beredt til  dåb  af  ældste 
Saunders  og  Houde  samt  Per 
og  Inge  Borgen.  »What  a 
team  -  wow«!  Jeg  beder  æld- 
ste Houde  om  at  blive  min 
»Døber«  og  ældste  Saunders 
at  være  Guds  formidler  af 
Helligånden,  da  jeg  ser  de 
har  »Lyset«.  De  forbereden- 
de lektioner  er  sande  Guds- 
åbenbaringer  for  mig.  Jeg  har 
hjertebanken  ved  hvert  ene- 
ste møde. 

Den  store  dag  oprinder. 
Jeg  skal  døbes  i  havet  ved 
Arnager,  sydøst  for  Rønne  på 
Bornholm.  Efter  regnfulde 

dage  har  Gud  blæst  skyerne 
væk  og  givet  os  smukt  sol- 
skinsvejr på  denne  efterårs- 
jævndøgns  søndag.  Vidnerne, 
grenspræsidenten  Frants 
Bøving  &  ældste  Saunders, 
samt  ældste  Houde  og  jeg, 
går  ud  i  vandet.  Gæsterne 
står  i  strandkanten.  Vandet 
er  temmelig  koldt,  og  der  er 
sten  på  strandbunden.  Mine 
ben  og  fødder  er  meget  kol- 
de, men  jeg  føler  at  alt  er 
som  Gud  ønsker  det,  for  der 
brænder  en  ild  i  mit  bryst. 

Så  udråber  min  døber 
kraftfuldt  og  klart  Guds  ord 
og  sænker  mig  i  vandet.  Med 
ét  er  vandet  ikke  som  vand, 
men  mere  som  bløde  kær- 
tegn. Da  jeg  atter  gennem- 
br^'der  overfladen  er  kulden 
forsvundet.  Jeg  er  fyldt  med 
varme.  Himlen  er  så  blå,  så 
blå,  solen  er  gylden,  og  alt  er 
NU  og  alt  er  nyt.  Jeg  føler, 
mine  øjne  er  fulde  af  stjerner 
-  jeg  ser  på  Houde,  han  strå- 


ler, som  var  han  også  blevet 
genfødt  på  ny.  Vi  er  begge 
fuld  af  lykke.  Vi  omfavner 
hinanden.  Vi  gjorde  det  rig- 
tigt godt  -  og  vi  ved  det.  Jeg 
er  et  nyt  barn  -  af  Gud! 

Da  vi  kommer  op  af  van- 
det lykønsker  alle  mig.  Det 
hele  virker,  som  om  de  alle  er 
temmelig  gennemsigtige  - 
jeg  mærker  deres  håndtryk, 
men  ser  dem  næsten  ikke 
rent  fysisk.  Jeg  beder  ældste 
Saunders  og  Houde  om  at 
knæle  med  mig,  og  jeg  siger 
tak  til  Gud. 

Vi  er  nu  tilbage  i  Kirken. 
Tiden  er  kommet,  hvor  jeg 
skal  modtage  Helligånden. 
Alle  ældsterne  lægger  deres 
hænder  på  mit  hoved.  Æld- 
ste Saunders  udfører  det 
ærefulde  hverv  med  en  blid- 
hed og  kærlighed,  som  er  det 
Gud  selv,  der  taler.  Jeg  føler, 
min  krop  bliver  presset  op 
mod  håndspålæggernes  hæn- 
der. Min  krop  ryster,  jeg  går 


ind  i  en  næsten  hysterisk 
skala  af  tusinder  af  følelser  på 
samme  tid.  Min  sjæl  bliver 
renset  for  alt,  og  det  sker 
hurtigt  og  voldsomt. 

Jeg  modtager  velsignelser, 
der  får  mig  næsten  til  at  eks- 
plodere i  fryd:  »Gud  er  stolt 
over  det,  der  skete  i  dag,  han 
har  behag  i  dig  igennem  din 
tid  som  medlem.  Gud  velsig- 
ner dig  og  dine  ord.  Du  vil 
medvirke  til,  at  mange  men- 
nesker vil  komme  til  Gud. 
Hvis  du  holder  bud  og  pagter, 
kan  du  om  et  år  komme  i  temp- 
let og  få  nøgler  til  at  komme 
i  himmeriget.«  Jamen  ih! 

Jeg  går  efter  modtagelsen 
af  Helligånden  op  på  podiet 
og  giver  mit  vidnesbyrd.  Der 
går  et  sus  igennem  hele  krop- 
pen. Jeg  er  indhyllet  i  det 
mest  vidunderlige  nogen  sin- 
de -  Helligånden!  Det  er 
som  om,  at  der  er  »ingen- 
ting« -  noget  som  intet  har 
med  den  kendte  verden  at 


gøre,  ingen  støj,  ingen  stem- 
mer i  hovedet,  stilhed,  ånde- 
lige ophøjethed  og  absolut 
renhed.  Mødesalen  er  blevet 
lysere  og  mere  hvidgylden. 
Jeg  ved  ikke,  hvad  jeg  siger, 
ordene  kommer  bare  frem 
uden  at  gå  igennem  tænke- 
boksen -  ordene  kommer 
højt  oppe  fra.  Min  krop  er  så 
let,  at  jeg  må  stå  på  tæer  for 
at  nå  ned  til  gulvet.  Jeg  føler 
en  salighed,  som  er  jeg  en 
engel.  Så  fantastisk  stort,  jeg 
kan  ikke  helt  definere  det, 
men  det  er  aldeles  dejligt  - 
en  sand  lykkerus.  Og  dette  er 
blot  begyndelsen  -  åh  ja,  spi- 
ren er  kun  lige  brudt  igen- 
nem overfladen,  og  jeg  mær- 
ker for  første  gang  Guds 
kærlige  gyldne  lys  i  mig  -  Jeg 
lyser!  Jeg  har  taget  det  første 
skridt  på  Guds  stjernegUtren- 
de  regnbue  til  Himmerige. 
Åh  min  Gud,  din  herlighed 
er  i  min  sjæl.  Jeg  takker  dig  i 
Jesu  Krisi  navn. 


Tåstrup  Ward  i 
Københavns  Stav 
får  nye  lokaler  og  biskop! 

For  medlemmerne  i  det  nyligt 
dannede  Tåstrup  Ward  skete  der 
inden  for  en  kort  periode  mange 
forandringer.  Efter  intens  søgen  var 
det  lykkedes  Kirkens  ledere  at  finde 
et  egnet  lokale,  der  på  længere  sigt 
kunne  huse  menigheden,  og  bedst 
som  dette  er  faldet  på  plads  får 
wardet  ny  biskop. 

Peter  Koch,  blev  i  august  1996  kaldet 
til  at  være  wardets  nye  biskop.  Han 
afløser,  Erik  Bernskov,  der  i  fem  år 
har  været  biskop,  først  i  det  tidligere 
Københavns  4.  ward  og  senere  i  det 
nydannede  Tåstrup  Ward,  da  det  i 

Biskop  Peter  Koch  med  sin  hustru  Kirsten  og  deres  3  børn.    (FOTO:  Lisa  Koch)       nOVember  sidste  år  blev  dannet. 

Kirken  har  indrettet  egne  lokaler  i  Tåstrup.  (FOTO:TD) 


For  Peter  Koch,  30,  blev 
kaldet  som  biskop  noget 
af  en  overraskelse.  Som  det 
nok  er  mange  kendt,  er  Peter 
ældste  søn  af  stavspræsident 
Johan  S.  Koch. 

-  Min  far  har  lige  siden 
hans  kaldelse  som  stavspræs- 
ident sagt  til  alle  sine  sønner, 
at  der  var  én  ting,  der  var 
sikkert,  og  det  var,  at  ingen 
af  os  ville,  mens  han  sad  som 
stavspræsident,  blive  kaldet 
til  at  være  hverken  biskopper 
eller  medlemmer  af  stavens 
højråd,  fortæller  den  nye 
biskop  i  Tåstrup  Ward. 

Det  var  derfor  for  Peter 
en  meget  stor  overraskelse, 
da  han  pludselig  en  dag  sad 
over  for  sin  far,  der  som 
stavspræsident  havde  bedt 
om  en  samtale. 

-  Da  min  far  så  tydeligt 
havde  meddelt  os  sønner  sin 
indstilling,  havde  jeg  fuld- 
stændigt udelukket  den 
mulighed,  at  jeg  skulle  være 
biskop. 

Peter,  der  kun  tre  måne- 
der forinden  var  blevet  kal- 
det til  at  være  Unge  Mænds 
præsident  i  Københavns 
Stav,  overvejede,  hvad  der 
dog  kunne  være  galt.  I  hove- 
det gennemgik  han  de  ting, 
han  allerede  havde  gjort  i  sin 
kaldelse  i  Unge  Mænd  og 
syntes  egentlig,  at  alt  var 
godt  begyndt.  Han  selv  og 
sin  rådgiver  var  begyndt  at 
besøge  de  forskellige  enheder 
og  både  spejderlejr,  ung- 
domsstævne  i  Nordsjælland 
og  efterårets  tempeltur  var 
planlagt  og  godt  i  gang. 

-  Alligevel  var  jeg  nervøs, 
for  jeg  havde  på  fornemmel- 
sen, at  jeg  skulle  have  balla- 
de, fortæller  den  nye  biskop. 

Kaldet  af  Gud 

"Jeg  vil  gerne  kalde  dig  til  at 
være  biskop  i  Tåstrup  Ward", 
sagde  stavspræsident  Koch 
til  sin  søn. 

-  Min  far  fortalte  mig,  at 
dette  klart  var  et  kald,  der 
kom  fra  Herren  og  ikke  ham, 
fortæller  den  nye  biskop. 

Peter,  der  er  gift  med  Kir- 
sten og  er  far  til  3  børn  i 
alderen  2  -  6  år,  sagde  med 
det  samme  ja  til  kaldelsen. 


-  1  vores  familie  er  vi 
opdraget  til  at  sige  ja  til  de 
kaldelser,  vi  modtager  i  Kir- 
keii,  fortæller  Peter,  der  i 
hverdagen  arbejder  som 
planlægger  i  ISS,  et  stort 
rengøringsfirma. 

-  Om  søndagen  forklare- 
de min  far  også  i  detaljer  for 
wardet,  at  det  bestemt  var  en 
kaldelse,  der  kom  fra  Herren, 
fortæller  Peter  Koch.  Han 
forklarede,  hvordan  han 
klart  havde  afvist  ideen,  da 
hans  søn  af  sine  rådgivere 
var  blevet  foreslået  til 
posten,  men  begge  havde 
presset  på,  for  hvad  nu  hvis 
det  var  Herrens  vilje. 

For  stavspræsidenten  blev 
det  en  lang  og  svær  beslut- 
ning, hvor  han  virkelig  måtte 
tage  Herren  med  på  råd. 

I  den  sidste  ende  måtte 
han  sande,  at  dette  virkeHg 
var  Herrens  vilje,  og  Peter 
Koch  blev  i  august  kaldet  og 
indsat  som  den  nye  biskop  i 
Tåstrup  Ward. 

Wardet  skal  vokse 

Tåstrup  er  en  lille,  men  godt 
sammentømret  enhed.  Efter 
Københavns  4.  ward  blev 
delt  i  november  1995 
begyndte  70  medlemmer  i 
Tåstrup  og  omegn  deres 
menigheds  historie  i  Tåstrups 
Fritidscenter,  hvor  kommu- 
nen gavmildt  stillede  lokaler- 
ne til  rådighed. 

Kirken  har  lige  siden 
været  på  udkig  efter  en  pas- 
sende grund,  hvor  en  byg- 
ning kunne  opføres,  men 
uden  succes.  Så  derfor  be- 
sluttede Kirkens  bygningsfor- 
valtning  i  sidste  ende  at  ind- 


gå et  lejemål  på  længere  sigt, 
da  man  fandt  passende  loka- 
ler i  en  større  bygning  i 
Tåstrup. 

-  Vi  har  en  dejlig  bygning 
nu,  hvor  vi  har  været  siden 
sidst  i  maj  måned,  siger  den 
nye  biskop,  der  fortæller  at 
lokalerne  indeholder  både  en 
kirkesal,  klasselokaler  samt 
et  kontor  til  biskoppen. 

Hvert  medlem 
skal  føle  ansvaret 

Tåstrup  Ward  skal  vokse,  det 
er  målet  for  dette  nye  biskop- 
råd, der  består  at  Svend 
Aage  Andersen  som  første- 
rådgiver og  Bjarne  Jakobsen 
som  andenrådgiver. 

-  Det  vil  først  og  fremme- 
ste ske,  når  hvert  enkelt 
medlem  føler  ansvaret,  siger 
den  nye  biskop  og  forklarer, 
at  han  har  bedt  hver  enkelt 
hjælpeorganisation  i  wardet 
om  at  komme  med  en  mål- 
sætning og  en  handlingsplan 
på  både  længere  og  kortere 
sigt. 

-  Hvis  vi  alle  gør  vores 
pligt,  vil  det  medføre,  at 
hjemmelærer-  og  besøgslære- 


rindebesøg  samt  splits  med 
missionærerne  bliver  udført, 
og  heri  finder  vi  nøglen  til 
succes,  tror  jeg,  siger  Peter 
Koch. 

Folkedanserne, 
koncerter  og  foredrag 

Fredag  den  1.  november  fyld- 
tes Tåstrup  fritidscenter  til 
bristepunktet  da  Mormonfol- 
kedanserne underholdt  for 
fuld  udblæsning. 

Ved  denne  lejlighed  blev 
alle  de  mange  gæster,  med  en 
skriftlig  invitation  på  hvert 
sæde,  inviteret  til  en  koncert 
i  Kirkens  nye  bygning  den 
følgende  uge. 

-  Det  er  vores  mål,  at 
wardet  hver  måned  skal  have 
en  eller  anden  form  for  akti- 
vitet, vi  kan  invitere  gæster 
til. 

-  Ideen  med  at  invitere 
gæsterne  til  det  næste  arran- 
gement er  blevet  ført  videre 
fra  den  tidligere  biskop,  Erik 
Bernskov. 

-  Jeg  beundrer  ham 
meget,  siger  Peter  Koch.  Han 
var  en  god  biskop,  én  der 
ikke  var  bange  for  at  vise 
sine  følelser,  og  én  man  altid 
kunne  tale  med.  Det  beun- 
drede jeg  ham  meget  for, 
siger  Peter  Koch,  der  håber, 
at  han  kan  føre  arbejdet 
videre  og  være  med  til  at  se 
en  stor  udvikling  i  Tåstrup 
Ward,  der  ultimativt  vil  byg- 
ge på  medlemmernes  ånde- 
lighed og  villighed  til  at  tjene 
Herren  i  dette  vigtige  arbej- 
de. 

"Kirkenyt"  ønsker  Peter 
Koch  og  hans  rådgivere  held 
og  lykke  i  deres  nye  kaldelser. 

SP 

Det  nye  biskopråd  i  Tåstrup  Ward.  Fra  venstre:  Bjarne  Jakobsen, 
Peter  Koch  og  Svend  Aage  Andersen.  (FOTO:  TD) 

Et  usædvanligt  vidnesbyrd! 


Disse  vers  har  min  datter 
Marianne  skrevet  om  sit 
liv,  fra  hendes  fødsel  til  i  dag. 

Marianne  er  på  grund  af 
en  svær  fødsel  »handicappet«, 
men  som  enhver  kan  se  har 
det  ikke  gjort  hende  bitter  og 
utaknemlig.  Marianne  er  en 
dejlig  teenager  på  15  år  med 
mod  på  livet  og  næsten  altid 
et  smil  på  læben.  Hun  har  en 
kvik  replik  til  sine  venner  og 
os,  som  er  hendes  familie. 

Marianne  har  haft  projekt- 
uge i  Balle  skole  hvor  temaet 
var:  »Og  verden  blev  en 
anden.«  Marianne  valgte  at 
interviewe  personalet  på  en 
multihandicappet  institution 
samt  gæster  på  en  café  for 
udviklingshæmmede.  Som 
en  del  af  opgaven  besøgte 
hun  også  et  bofællesskab  for 
handicappede.  For  Marianne 
var  dette  et  spændende  pro- 


jekt. Resultatet  af  Mariannes 
arbejde  blev  dette  smukke 
digt,  som  jeg  først  så  efter 
hun  havde  skrevet  og  frem- 
lagt det  for  sin  klasse.  Jeg  må 
indrømme,  at  jeg  fældede 
mange  tårer  og  sagde  tak  til 
vores  himmelske  Fader  for  en 
dejlig  datter,  som  har  forstået 
at  vende  sit  handicap  til 
noget  positivt  og  er  en  daglig 
glæde  for  mig. 

Det  er  med  stor  glæde  i 
mit  hjerte  at  jeg  kan  fortælle 
jer,  at  vi  den  1.  maj  1996  var 
i  templet  i  Stockholm  og 
blev  beseglet  for  tid  og  al 
evighed,  både  min  mand  og 
jeg  og  vore  to  dejlige  børn. 

Synes  I  ikke,  at  vi  har 
meget  at  være  taknemmelige 
for,  det  syntes  jeg. 

Linda  Donati, 

o 

Silkeborg  Gren  i  Århus  Stav. 


Marianne  Donati,  15,  er  medlem  af  Silkeborg  Gren.   (FOTO:  Do 


rSLE 


w 


Et  liv  som  mit 


Jeg  blev  født  til  denne  verden,- 
død,  men  født  blev  jeg. 
Genoplivet  blev  jeg  også,- 
Ja,  jeg  var  heldig. 

Til  mine  forældre  sagde  de: 
»Hun  bliver  ikke  normal,  hvis  hun 

overlever« 
Overlevede,  det  gjorde  jeg. 
Ja,  jeg  var  heldig. 

Handicappet  blev  mit  stempel. 
Et  som  alle  kan  se  og  høre, 
men  ingen  fjerne. 
Ja,  jeg  er  heldig. 

Ældre  blev  jeg,  men  ikke  dygtigere! 
kunne  ikke  sidde  eller  gå: 
Men  jeg  var  elsket! 
Ja,  jeg  var  heldig. 

En  dag  kom  min  sagsbehandler 

og  sagde:  »Hun  er  et  institutionsbarn« 

Nej,  jeg  var  mine  forældres! 

Ja,  jeg  var  heldig. 


Jeg  lærte  at  sidde  og  gå, 
jeg  var  gammel,  ja  4  år  var  jeg, 
men  jeg  lærte  det. 
Ja,  jeg  var  heldig. 

Så  kom  tiden,  da  jeg  skulle  i  børnehave 
»selvfølgelig«  ikke  en  almindelig... 
Nej,  en  for  handicappede. 
Ja,  jeg  var  heldig. 

I  børnehaven  svømmede  jeg 
flere  gange  om  ugen, 
og  det  hjalp  på  min  gang. 
Ja,  jeg  var  heldig. 

Jeg  blev  ældre  og  skulle  i  skole, 
også  der  skilte  jeg  mig  ud. 
Jeg  havde  en  lærer,  kun  til  mig. 
Ja,  jeg  var  heldig. 

Nu  går  jeg  i  8.  klasse, 
jeg  har  stadig  støttetimer, 
men  ikke  som  før. 
Ja,  jeg  er  heldig. 


Nogle  accepterer  ikke  deres  handicap, 
andre  gør  det. 

Jeg  er  glad  for  mit.  • , 

Ja,  jeg  er  heldig.  ■"  ' 

1  dåbens  vande  kom  jeg, 
en  dejlig  dag, 
det  ændrede  mit  liv. 
Ja,  jeg  var  heldig. 

Dagene  går  en  efter  en, 

uden  man  tænker  på  livets  spørgsmål. 

Før  end  man  står  i  kirken. 

Ja,  jeg  er  heldig. 

Til  Herrens  hus  kommer  jeg, 
for  at  gøre  arbejde 
for  mine  forfædre. 
Ja,  jeg  er  heldig. 

Et  fællesskab  i  kirken  jeg  har, 
et  sted  hvor  jeg  hører  til, 
og  føler  mig  hjemme. 
Ja,  jeg  er  heldig. 


Marianne  Donati  er  15  år  og  er  medlem  af  Silkeborg  Gren  i  Århus  Stav. 

(FOTO:  Ole  Jakobsen) 


Folkedanserne 
på  besøg  i  Roskilde! 


Lørdag  den  28.  september 
gav  folkedanserne  opvis- 
ning med  deres  show  »Rejsen 
til  Amerika«.  Opvisningen 
foregik  i  kulturhuset  i  Roskil- 
de -  en  smuk  gammel  sal, 
der  ligger  midt  i  byen. 

Jeg  havde  besluttet  at  gå 
derop,  for  tænk  nu  hvis  der 
kun  kom  20  gæster  og  nogle 


få  medlemmer.  På  grund  af  et 
parkeringsproblem  ankom 
jeg  først  da  showet  var 
begyndt. 

Til  min  store  overraskelse 
trådte  jeg  ind  i  en  sal,  der  var 
helt  fyldt  med  mennesker. 
Der  var  over  200  mennesker, 
hvoraf  kun  de  ca.  50  var 
medlemmer  af  Kirken. 


Der  var  en  festlig  stem- 
ning -  flere  af  byens  square- 
dansere  havde  taget  deres 
dragter  på. 

Jeg  valgte  at  stille  mig  ned 
bagerst  i  salen,  og  mens  jeg 
stod  der,  genkendte  jeg  plud- 
selig salen.  Det  var  nemlig 
netop  i  denne  sal,  at  Kirken 
for  33  år  siden  havde  holdt 


sine  første  møder  i  Roskilde. 
Dengang  var  vi  kun  12-15 
medlemmer,  der  sad  på  to 
rækker  stole  i  den  ene  ende 
af  salen. 

Vi  var  ikke  særlig  populæ- 
re dengang.  Vores  børn  skulle 
være  meget  stille  og  vores 
babyer  blev  vi  nødt  til  at  skif- 
te i  barnevogne  bag  i  salen. 

Dengang  havde  vi  kun  to 
møder  nemlig  nadvermøde 
og  søndagsskole. 

Jeg  blev  brat  vækket  af 
mit  nostalgiske  tilbageblik, 
da  publikum  begejstret  klap- 
pede. 

På  scenen  kunne  jeg  se,  at 
flere  af  de  unge  dansere  var 
3.  generation. 

Disse  unge  dansere  var 
dygtige.  De  havde  et  flot 
musikanlæg  og  flotte  kostu- 
mer -  de  smilede  og  havde 
virkelig  lært  at  bevæge  sig  på 
en  scene. 


Jeg  var  virkelig  stolt. 
Tænk  hvis  vi  havde  kunne  se 
ind  i  fremtiden  for  33  år 
siden. 

I  mine  egne  tanker  takke- 
de jeg  Herren  for  at  have 
hørt  vore  bønner  i  alle  de  år 
Vore  bønner  om  fremgang, 
udholdenhed  og  vore  bønner 
om  engang  at  føle  os  accep- 
teret af  byen. 

Tove  Colvig  er  medlem 
af  Roskilde  Ward  i  Københavns 
Stav  og  arbejder  som  luardets 
musikformand. 


Folkedanserne  begejstrede 
publikum  med  deres  store  show 
»Rejsen  til  Amerika« 

(FOTO:  Ole  Jakobsen) 

Søstrene  Evans  og 
Namahoe 
tiltrækker  sig  megen 
opmærksomhed  i  Rødovre! 

Hører  man  til  den  store  generation  af  børnefamilier,  der  trofast  investerer  i  alle 
Disneys  store  biografliit,  ja,  så  hører  man  nok  til  dem,  der  lige  vender  sig  en  gang  på 

gaden,  når  disse  to  søstre  kommer  gående. 
Ligheden  med  heltinden  Pocahontas  i  filmen  af  samme  navn,  er  nemlig  slående. 


etop  denne  slående  lig- 
hed med  en  så  kendt 


tegneseriefigur  er  måske  en 
af  årsagerne  til,  at  disse  to 
søstre  virkelig  kommer  i  kon- 
takt med  mange  mennesker, 
der  måske  normalt  ikke  ville 
give  sig  i  snak  med  dem.  Og 
meget  anderledes  end  du  og 
jeg  er  de  såmænd  ikke.  De 
kommer  fra  ganske  alminde- 


lige familier  og  er  såmænd 
også  ganske  almindelige 
amerikanere.  Ja,  altså  sådan 
næsten,  for  man  kommer  jo 
ikke  til  at  ligne  Pocahontas 
sådan  bare  uden  videre.  Og 
hvad  laver  to  amerikanere, 
der  ser  ud  som  om  de  hører 
hjemme  under  helt  anderle- 
des himmelstrøg,  så  her  i 
Danmarks  kølige  efterår?  Jo, 


de  kæmper  for  Herrens  sag 
her  i  Danmark,  et  land  som 
de  begge  ikke  anede  hvor  lå 
på  kortet,  da  de  blev  bedt  om 
at  rejse  hertil. 

Hawaii  og  indianerblod 

Søster  Namahoe,  21,  kom- 
mer såmænd  fra  staten  Utah 
i  USA,  men  hun  er  født  på 
Hawaii,  og  hendes  far  er 
hawaiianer  og  hendes  mor 
Navajo-indianer.  Så  herfra 
stammer  det  udseende,  der 
så  helt  utroligt  falder  sam- 
men med  Pochahontas. 

Da  søster  Namahoe  var 
ganske  lille  forlod  hendes 
forældre  Hawaii  til  fordel  for 
deres  uddannelser  på  BYU. 
Familien  blev  boende,  og 
søster  Namahoe  er  sammen 
med  sine  4  søstre  og  ene  bror 
vokset  op  i  Orem  i  staten 
Utah.  Som  årene  gik  faldt 
familien  fra  Kirken  og  det 
var  først  som  teenager  at 
søster  Namahoe  gennem 
venner  i  skolen  begyndte  at 
interessere  sig  for  evangeliet 
og  vendte  tilbage  til  Kirken. 

Som  studerende  på  BYU 
blev  hun  optaget  som  tek- 
nisk medarbejder  i  gruppen 
'The  Lamanite  Generation' 
og  har  netop  denne  sommer 
været  på  turné  rundt  i  Euro- 
pa. 

-  Jeg  var  virkelig  overra- 
sket, da  jeg  åbnede  min  kal- 
delse og  fandt  ud  af,  at  jeg 


skulle  til  Danmark,  siger 
søster  Namahoe.  Jeg  havde 
altid  forestillet  mig,  at  jeg 
skulle  på  mission  i  USA  og 
undervise  de  døve. 

-  Men  jeg  kan  virkelig 
godt  lide  at  være  her,  siger 
søster  Namahoe,  der  dog  må 
gå  med  handsker  i  september 
måned  for  at  holde  på  krops- 
varmen. 


Militæret  og  Korea 

Søster  Taemi  Evans,  23,  er 
også  amerikaner.  Hendes  far 
arbejder  i  det  amerikanske 
militær,  så  selvom  familien 
lige  nu  holder  til  i  staten 
Georgia,  har  søster  Evans 
prøvet  at  bo  mange  forskelli- 
ge steder  under  sin  opvækst. 

Søster  Evans  far  var 
udstationeret  i  Korea,  hvor 
hendes  forældre  mødte  hin- 
anden og  stiftede  familie. 

-  Min  far  havde  venner, 
der  var  medlem  af  Kirken, 
fortæller  søster  Evans.  Han 
var  meget  imponeret  over 
deres  livsstil  og  den  måde,  de 
overholdt  visdomsordet  på. 

Familien  Evans  blev  med- 
lemmer af  Kirken,  men  på 
grund  af  de  mange  flytninger 
holdt  familien  ikke  fast  ved 
Kirken. 

-  Da  jeg  var  12  år,  havde 
jeg  bare  en  helt  speciel  følel- 
se af,  at  jeg  gerne  ville  døbes, 
fortæller  søster  Evans.  Jeg 
vidste  egentlig  ikke  hvorfor. 

men  jeg  følte,  at  det  var  vig- 
tigt. Da  jeg  gik  til  min  far  og 
fortalte  ham,  at  jeg  gerne  vil- 
le være  medlem  af  en  kirke, 
sagde  han,  at  så  skulle  jeg  i 
hvert  i  fald  være  »mormon«. 
Søster  Evans  blev  døbt  sam- 
men med  sin  lillesøster,  men 
endnu  en  flytning  gjorde,  at 
vi  faldt  fra  Kirken. 

Søster  Evans  fortæller,  at 
det  var  hendes  lillesøster,  der 


for  5  år  siden  overtalte  hen- 
de til  at  komme  tilbage  til 
Kirken.  I  dag  er  hele  familien 
aktive  i  Kirken  og  i  1992 
blev  familien  beseglet  i  tem- 
plet i  Atlanta. 

-Jeg  besluttede  mig  til  at 
tage  på  mission,  fordi  jeg  ved 
evangeliet  er  sandt.  Jeg  føler, 
at  jeg  er  kaldet  af  Gud  til  at 
prædike  evangeliet,  siger 
søster  Evans. 


-  Jeg  ønsker,  at  det  dan- 
ske folk  skal  lære  Gud  at 
kende.  Hvorfor  skulle  men- 
nesker ønske  at  vende  tilba- 
ge til  en  Gud,  som  de  ikke 
kender.  Derfor  er  det  vigtigt, 
at  vi  lærer  folk  om  Gud,  siger 
søster  Evans. 

Søster  Namahoe  siger: 
»Der  er  så  mange  mennesker, 
der  ikke  er  lykkelige.  Jeg  tror, 
at  den  glæde  jeg  føler  kom- 


mer fra  evangeliet.  Så  ved  at 
bringe  det  danske  folk  evan- 
geliet, kan  jeg  forhåbentlig 
bringe  dem  glæde  i  deres  liv, 
slutter  søster  Namahoe,  der 
sammen  med  sin  kammerat 
forbereder  sig  på  vinterens 
kulde,  som  de  bliver  nødt  til 
at  trodse  for  at  nå  ud  til  det 
danske  folk  med  deres  bud- 
skab. 

Susanne  Perkins 


Sidste  Dages  Hellig  Nødhjælp 


Det  Første  Præsidentskab 
har  bekendtgjort  opret- 
telsen af  Latter-day  Saint 
Charities,  en  velgørende, 
ikke -kommerciel  organisati- 
on beregnet  til  at  hjælpe  Kir- 
ken med  at  fordele  nødhjælp 
til  verdens  fattige  og  nødli- 
dende. 

Kirken  har  siden  dens 
oprettelse  i  1830erne  ydet 
timelig  hjælp  til  sine  nødli- 
dende medlemmer  gennem 
Kirkens  velfærdsprogram. 


Kirkens  velfærd  administre- 
res på  det  lokale  niveau  af 
biskopper  med  hjælp  fra 
Hjælpeforeningens  præsi- 
dentinder. Fasteofferbidrag 
giver  sammen  med  et  system 
af  gårde,  konservesfabrikker, 
forrådshuse  og  andre  tjene- 
ster de  hjælpemidler,  som 
biskopperne  bruger  til  at 
hjælpe  nødlidende  medlem- 
mer af  Kirken. 

Kirken  har  også  en  lang 
erfaring  med  nødhjælp  til 


nødlidende  personer  med  en 
anden  tro,  især  som  hjælp 
ved  naturkatastrofer.  Denne 
hjælp  er  hidtil  fortrinsvis  ble- 
vet fordelt  gennem  andre 
organisationer  med  erfaring  i 
nødhjælpsarbejde.  Latter-day 
Saint  Charities  vil,  når  det  er 
passervde,  virke  som  Kirkens 
redskab  til  at  yde  nødhjælp 
direkte  til  de  nødlidende. 
Kirken  vil  imidlertid  også 
fortsætte  med  at  arbejde 
sammen  med  andre  organisa- 


tioner i  forbindelse  med  leve- 
ringen af  nødhjælp. 

Bidrag  kan  gives  på  en  af 
Kirkens  bidragssedler  ved  at 
skrive  Nødhjælp  på  den  linie, 
der  hedder  "Andet".  Perso- 
ner interesseret  i  at  yde  en 
frivillig  indsats  kan  kontakte 
Latter-day  Charities, 
50  East  North  Temple  Street, 
Salt  Lake  City, 
Utah  84150 
eller  ved  at  ringe  til 
OO1-801-24O-120L 

Hans  Stokholm 

blev  biskop 
i  Roskilde  Ward! 


Roskilde  Ward  i  Københavns  Stav  kan  atter  nyde  glæde  af  en  ung 
biskop,  der  både  har  deltaget  i  seminar  og  været  på  mission. 


Da  Niels  Andersen  tidli- 
gere på  året  grundet 
sygdom  blev  afløst  som 
biskop  i  Roskilde  Ward,  blev 
det  Hans  Peter  Stokholm  der 
overtog  ledelsen  af  wardet. 

Biskop  Stokholm,  35,  er 
faktisk  selv  vokset  op  i  Ros- 
kilde Ward,  som  han  nu  er 
biskop  for. 


-  Jeg  var  utrolig  glad  for 
Niels  Andersen  som  biskop  og 
var  meget  ked  af,  at  han  blev 
afløst,  siger  Hans  Stokholm. 

Roskildes  nye  biskop  for- 
tæller, at  der  har  været  situa- 
tioner, hvor  han  som  rådgi- 
ver nogle  gange  har  tænkt, 
at  det  da  kunne  være  sjovt  at 
være  biskop. 


Biskop  Stokholm  tilføje- 
de dog  hurtigt,  at  den  tanke 
fik  han  vist  fordi  han  ikke 
var  moden  nok  til  at  forstå 
det  store  ansvar,  en  biskop 
har. 

-  Nu  ved  jeg  jo  godt,  at 
det  ikke  så  meget  handler 
om  hvad  jeg  godt  kunne 
tænke  mig,  men  om  hvad  der 


er  godt  for  wardet,  siger 
biskop  Stokholm. 

-  Som  rådgiver  er  du  net- 
op en  der  giver  råd,  forklarer 
Hans  Stokholm,  og  så  kan 
man  da  godt  nogen  gange 
have  tanker  om  at  tingene 
kunne  gøres  på  andre  måder. 
Men  det  er  derfor,  at  der  er 
én,  der  er  biskop.  Han  er  kal- 


Biskoprådet  i  Roskilde  Ward,  fra  venskrc:  Jørgen  IMidscn,  i  Ians  Stokholm  og  Bo  Knudshult. 


(FOTO:  TD) 

det  til  at  få  inspiration  for 
wardet. 

Hans  Stokholm  fortæller, 
at  siden  han  er  blevet  kaldet 
som  biskop,  har  han  flere 
gange  undret  sig  over,  hvor 
alle  disse  inspirationer  kom- 
mer fra. 

-  De  to  ting  i  mit  liv,  der 
har  haft  størst  betydning  i 
denne  kaldelse  er  seminar  og 
min  mission,  fortæller  biskop 
Stokholm.  Det  er  fra  disse  to 
kilder  jeg  henter  min  inspira- 
tion. 

Biskoppen  understreger 
derfor,  hvor  utroligt  vigtigt 
seminarprogrammet  er. 

-  Det  er  guld  værd,  siger 
den  nye  biskop  og  forklarer, 
at  han  i  næsten  alle  situatio- 
ner kan  trække  på  viden 
eller  oplevelser,  han  har  haft 
gennem  disse  to  af  Kirkens 
programmer. 


Biskop  Hans  Peter  Stokholm  blev  biskop  i  Roskilde  Ward  den  1 0. 
marts  1 996.  (FOTO;  TD) 


Wardet  skal  vokse 

Som  resten  af  Danmark 
arbejder  Roskilde  Ward  også 
med  en  målsætning,  der  har 
til  formål  at  opfylde  Kirkens 
trefoldige  mission. 

Roskilde  Ward  har  en  til- 
stedeværelse på  ca.  82  med- 
lemmer, et  tal  som  det  nye 
biskopråd  gerne  ser  øget. 

-  Men  jeg  tror  ikke,  at  der 
sker  noget,  før  det  enkelte 
medlem  begynder  at  blive 
forpligtet,  siger  biskoppen.  Vi 


må  igang  og  tage  lidt  initia- 
tiv. 

Wardet  har  som  målsæt- 
ning at  døbe  tre  nye  med- 
lemmer i  1996,  og  det  mål 
skal  nås  gennem  øget  fokus 
på  dette  mål  gennem  under- 
visning, interviews  med  war- 
dets  medlemmer  og  personlig 
forpligtelse. 

Roskilde  Ward  stræber 
også  efter  at  arrangere  gode 
aktiviteter,  som  wardets 
medlemmer  kan  invitere 
deres  venner  og  bekendte 
med  til. 


I  øjeblikket  har  Roskilde 
Ward  4  fuldtidsmissionærer  i 
marken.  Malene  Højme,  der 
tjener  i  Danmark,  Jan  Bar- 
tens i  Tyskland,  Thomas  Jør- 
gensen i  England  og  Dennis 
Andersen  også  i  England. 

-  Vores  mål  er  at  have  6-7 
fuldtidsmissionærer  ude  på  én 
gang,  fortæller  biskop  Stokholm. 

Biskop  Stokholm,  der  selv 
tjente  som  missionær  i  Lon- 
don Syd  Missionen  i  England 
er  naturligvis  stolt  af  wardets 
mange  unge  mennesker  i 
marken. 


Holde  fast  ved  evangeliet 

-  Som  ward  tror  jeg,  det  er 
vigtigt,  at  vi  spreder  os  lidt. 
Vi  kan  ikke  bare  forsøge  at 
gøre  en  ting  og  så  vente  på, 
at  miraklet  sker,  det  tror  jeg 
ikke  vil  ske,  siger  den  nye 
biskop. 

-  Vi  må  sprede  os  ud  og 
så  se  på,  hvilke  ting  der  fun- 
gerer. 

Det  vi  skal  koncentrere  os 
om  er  bøn  og  faste.  Det  er 
det,  der  virkelig  kræves. 

-  Det  mener  jeg  ikke  er 
den  lette  løsning,  siger  Hans 
Stokholm  og  forklarer,  at 
med  det  mener  han,  at  det 
kræver,  at  der  arbejdes  mere 
på  det  åndelige  plan  hos  den 
enkelte. 

Biskop  Stokholm  udtryk- 
ker også,  at  man  som  medlem 
kan  gøre  sig  så  mange  fore- 
stillinger om  hinanden.  En  af 
de  gode  ting  ved  at  være 
biskop  er,  at  man  lærer  med- 
lemmerne bedre  at  kende. 

-  Jeg  synes,  at  det  er  livs- 
bekræftende at  tale  med 
søskende  og  finde  ud  af,  at  vi 
alle  har  vores  prøvelser,  men 
at  vi  alligevel  holder  fast  ved 
evangeliet,  siger  Hans  Stok- 
holm. 

Som  rådgiver  i  biskoprå- 
det valgte  biskop  Stokholm 
bror  Jørgen  Nielsen  og  bror 
Bo  Knudsholt. 

SP 

Tempelkalender  1997 

Templet  i  Stockholm 


Mdr./Dato 

Uge 

Stav/Mission 

Mdr./Dato 

Uge 

Stav/Mission 

Januar 

Juli 

Århus,  København 

02-04 

1 

Stockholm,  Stockholm  Syd 

01-05 

27 

07-11 

2 

Århus,  København 

08-12 

28 

Norske  Mission 

14-18 

3 

Oslo,  Norske  Mission 

15-19 

29 

Oslo 

Li'LJ 

4 

St  Petersborg  Mission  m.m. 

ZZ-Zo 

Helsingfors,  Estland 

28- 

5 

Helsingfors,  Estland 

29- 

31 

Malmø,  Svenske  Mission 

Februar 

August 

-02 

5 

Helsingfors,  Estland 

-02 

31 

Malmø,  Svenske  Mission 

04-08 

6 

Goteborg 

05-09 

32 

Tampere 

11-15 

7 

Moskva  Mission  m.m. 

12-16 

33 

Goteborg 

lo-22 

Q 
O 

lampere 

in  TI 

34 

Moskva  Mission  m.m. 

25- 

9 

Århus 

26-30 

35 

Århus,  København 

Marts 

o 

Århus 

September 

-01 

9 

02-06 

36 

Finske  Mission 

04-08 

10 

Oslo 

09-13 

37 

Oslo 

11-15 

11 

Malmø,  Svenske  Mission 

16-20 

38 

St  Petersborg  Mission  m.m. 

IQ  T  T 

io-ZZ 

iZ 

rmske  Mission 

Zj-Z  / 

jy 

Malmø,  Svenske  Mission 

25-29 

13 

København 

30- 

40 

Stockholm,  Stockholm  Syd 

April 

Oktober 

01-05 

14 

Tampere 

-04 

40 

Stockholm,  Stockholm  Syd 

08-12 

15 

Helsingfors,  Estland 

07-11 

41 

Norske  Mission 

15-19 

16 

Stockholm,  Stockholm  Syd. 

14-18 

42 

Århus 

22-26 

17 

St  Petersborg  Mission  m.m. 

21-25 

43 

København 

29- 

18 

Århus 

28- 

44 

Moskva  Mission  m.m. 

Maj 

Århus 

November 

-03 

18 

-01 

44 

Moskva  Mission  m.m. 

06-10 

19 

Oslo,  Norske  Mission 

04-08 

45 

Tampere 

13-17 

20 

Nordisk,  Enlige  Voksne 

11-15 

46 

Goteborg 

19-24 

21 

Malmø,  Svenske  Mission 

18-22 

47 

St  Petersborg  Mission  m.m. 

27-31 

22 

København 

25-29 

48 

Oslo,  Norske  Mission 

Juni 

December 

03-07 

23 

Moskva  Mission  m.m. 

02-06 

49 

Helsingfors,  Estland 

10-14 

24 

Goteborg 

09-13 

50 

Nordisk 

16-28 

25-26 

Lukket 

15-31 

51-52 

Lukket 

Januar  98 

02-03  1  Stockholm,  Stockholm  Syd 

